Richard Fynbo er direktør hos Fynbo Foods A/S i Vrå. I disse dage vejrer det ukrainske flag foran virksomhedens bygninger i Vrå. Det gør det af sympati med et land, der er havnet i en krig, de ikke selv har bedt om, ifølge Richard Fynbo. - Vi flager af sympati, men også for at vise støtte til de tre ukrainere, der er ansatte i firmaet. Med en særlov på trapperne, der gør det muligt for danske virksomheder at ansætte ukrainske flygtninge med det samme, ser det nu ud til, at der skal udvides i antallet af ukrainere på lønningslisten hos marmeladefabrikken. - Vi vil gerne ansætte tre ukrainere mere, så snart det er muligt, siger Richard Fynbo.

Opsummering:
Fynbo Foods i Vrå flager i disse dage med det ukrainske flag i sympati med det krigsramte land, og nu går virksomheden efter at ansætte tre ukrainske flygtninge, så de har mulighed for at få et arbejde, så snart det er muligt.